Հաշվի առնելով վառելիքի գների աճի հետևանքով ստեղծված իրավիճակը, ՀՅԴ փորձագետները մշակել են ուսումնասիրվող շուկաներում գնագոյացման պայմանները մեղմելուն ուղղված առաջարկների փաթեթ: Մասնավորապես, Պարսյանը նշել է, որ եթե որևէ գործողություններ չձեռնարկվեն, իսկ տնտեսական ու մրցակցությային քաղաքականությունը մնա նույն անատամը, ինչպես նախկինում էր, հասարակությունը կկորցնի վստահությունը գործադիր իշխանության նկատմամբ, իսկ շուկայի խաղացողների միջև եկամուտների անարդար բաշխումը կշարունակվի: Նա նշել է, որ Հայաստանը պետք է գնա Ռուսաստանի և Ղազախստանի օրինակով, մեծածախ առևտուրն իրականաացնելով էլեկտրոնային հարթակների, բորսաների միջոցով, դարձնելով գնագոյացման գործընթացն ավելի թափանցիկ: Բացի այդ, ըստ փորձագետի, անհրաժեշտ է խստացնել հարկային վարչարարությունն այդ շուկաներում, հաշվի առնելով ռիսկի գործոնը, կապված ՀԴՄ-ների հետ կապված խախտումները գազալցակայաններում: Հաջորդ արդյունավետ մեթոդը, այս պարագայում, ինչպես նշել է Պարսյանը, խոշոր միջազգային կորպորացիաների`նավթային թրեյդերների (Petroll, Total, Lukoil, Wissol) մուտքը հայաստանյան շուկա, որոնք արդեն հաջողությամբ գործում է Վրաստանում, ստեղծելով մրցակցային միջավայր: «Պետք է խթանել նման միջազգային խաղացողների մուտքը հայաստանյան շուկա: Մենք ունենք բենզին և դիզելային վառելիք ներկրող ընդամենը 3 տնտեսվարող սուբյեկտ, ինչը, անկասկած, սահմանափակում է մրցակցային միջավայրը», - ընդգծել է նա: